आयुर्वेद के अनुसार, बाल्यावस्था में कफ प्रबल होता है, जबकि युवावस्था में पित्त। वृद्धावस्था में वात की प्रबलता होती है। (ऊपर दी गई तालिका देखें)। युवावस्था समाप्ति पर, 45-50 वर्ष की आयु के बीच हम धीरे-धीरे अधेड़ावस्था में प्रवेश करते हैं और हमारे अंदर वात ऊर्जा की प्रबलता होने लगती है। इसका मतलब है कि शरीर की ऊष्म गतिकी प्रणाली उम्र के साथ बदलती है। कम पित्त ऊर्जा कम पाचक अग्नि की सूचक होती है। इसलिए आपको उम्र के अनुसार अपनी आहार की आदतें बदलने की जरूरत होती है। युवावस्था में आमतौर पर ऊष्मीय ऊर्जा में बदलनेवाला पोषण इस उम्र में शरीर में संचित होने लगता है। इसके अतिरिक्त युवावस्था की तुलना में कम ऊर्जा के कारण, अधिकतर लोगों के चलने-फिरने और शारीरिक गतिविधियों में कमी आने लगती है। इस प्रकार, इस सबका नतीजा वजन बढ़ने के रूप में ही दिखता है।